钦定古今图书集成/明伦汇编/官常典/第081卷 > 乐陵惠王景略
## 钦定古今图书集成/明伦汇编/官常典/第081卷 > 乐陵惠王景略

按《魏书乐陵王传》，“乐陵康王胡儿无子兄汝阴王天
赐第二子永全袭封，改名思誉，密王。思誉子景略，字
世彦，世宗时袭封，拜骁骑将军，除持节、冠军将军、幽
州刺史。熙平元年薨，赠本将军、豫州刺史，赐帛四百
匹，谥曰惠王。子霸，字休邦，袭，武定中，钜鹿太守。齐受
禅，爵例降。”景略弟庆略，散骑侍郎。子子政，通直散骑
常侍。庆略弟洪略，恒农太守、中军将军、行东雍州刺
史。洪略弟子业，平原太守。